**Ministru kabineta noteikumu projekta “Grozījumi Ministru kabineta 2016. gada 8. marta noteikumos Nr. 146 “Noteikumi par profesionālo patentpilnvarnieku sarakstu, tā uzturēšanas kārtību un profesionālo patentpilnvarnieku kvalifikācijas eksāmena kārtību”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Rūpnieciskā īpašuma institūciju un procedūru likuma (turpmāk – RIIPL) 124. pants;2. Brīvas pakalpojumu sniegšanas likuma 14. panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016. gada 8. marta noteikumos Nr. 146 “Noteikumi par profesionālo patentpilnvarnieku sarakstu, tā uzturēšanas kārtību un profesionālo patentpilnvarnieku kvalifikācijas eksāmena kārtību” (turpmāk – MK noteikumi) ietvertais regulējums paredz:1) profesionālo patentpilnvarnieku saraksta (turpmāk – saraksts) saturu un tā uzturēšanas kārtību;2) profesionālo patentpilnvarnieku kvalifikācijas eksāmena (turpmāk – eksāmens) komisijas izveidošanas un darba organizācijas kārtību;3) eksāmena organizēšanas kārtību;4) eksāmena norises un vērtēšanas kārtību;5) eksāmena rezultātu paziņošanas un lēmuma pieņemšanas par pretendenta iekļaušanu profesionālo patentpilnvarnieku sarakstā kārtību;6) kārtību, kādā izvērtējama Eiropas Savienības dalībvalsts profesionālā patentpilnvarnieka kvalifikācija tā iekļaušanai profesionālo patentpilnvarnieku sarakstā.MK noteikumi šobrīd paredz ļoti īsus procesuālos termiņus gan darbībām saistībā ar eksāmenu, gan sarakstu. Noteikumu projektā paredzēts termiņus pagarināt, lai sniegtu pietiekamu laiku kvalitatīvi veikt nepieciešamās darbības.Tāpat tiek precizētas vairākas MK noteikumu normas, lai precizētu regulējumu. Proti, tiek precizēta norma par to, kuri grozījumi sarakstā ir maksas pakalpojumi. Tiek arī precizēts termiņš, līdz kuram jāpublicē informācija par eksāmena datumu un pakalpojuma apmaksas termiņš. Tāpat tiek precizēta norādāmā informācija iesniegumā, ko iesniedz profesionālais patentpilnvarnieks par grozījumiem sarakstā vai pieteikšanos eksāmenam, kā arī tiek precizēta sarakstā norādāmā informācija. Papildus tiek ieviests regulējums, ar kuru eksāmena komisijai noteiktos gadījumos ir tiesības noturēt komisijas sēdi attālināti, kā arī tiek regulēta situācija, ja kandidāts pēc eksāmena nokārtošanas nav iesniedzis nepieciešamos dokumentus pēc Patentu valdes lūguma MK noteikumu noteiktajā termiņā.Ar mērķi samazināt papīra dokumentu apriti, tiek samazināts nosūtāmo dokumentu daudzums, kā arī informācijas sūtīšana primāri notiek elektroniskā formātā. |
| 3. | Projekta izstrādē iesaistītās institūcijas un publiskas personas kapitālsabiedrības | Patentu valde. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiešā sabiedrības mērķgrupa ir profesionālie patentpilnvarnieki, kas iekļauti sarakstā (pašlaik 87 personas), profesionālo patentpilnvarnieku pretendenti, kā arī citu Eiropas Savienības dalībvalstu profesionālie patentpilnvarnieki. Ņemot vērā, ka profesionālā patentpilnvarnieka pretendents var būt jebkura persona, kas atbilst RIIPL 121.panta vai 136.panta prasībām, nav iespējams noteikt precīzu mērķgrupas skaitu. |
| 2. | Tiesiskā regulējuma ietekme uz tautsaimniecību un administratīvo slogu | Projekts būtiski neietekmēs pakalpojumu pieejamību sabiedrībai. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Saskaņā ar Ministru kabineta 2010.gada 18.septembra noteikumos Nr.848 „Noteikumi par informācijas apmaiņu iekšējā tirgus informācijas sistēmas ietvaros, informācijas apmaiņā iesaistīto iestāžu atbildību un informācijas apmaiņas uzraudzību”, Eiropas Parlamenta un Padomes 2006.gada 28.decembra Direktīvā 2006/123/EK par pakalpojumiem iekšējā tirgū un Brīvas pakalpojumu sniegšanas likuma 15.pantā noteikto, projekts ir uzskatāms par tehnisko noteikumu projektu pakalpojumu jomā. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2006.gada 28.decembra Direktīva 2006/123/EK par pakalpojumiem iekšējā tirgū. |
| A | B | C | D |
| Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts pēc saskaņošanas tiks paziņots Eiropas Komisijai un Eiropas Savienības dalībvalstīm komentāru sniegšanai atbilstoši Eiropas Parlamenta un Padomes 2006.gada 28.decembra Direktīvā 2006/123/EK *par pakalpojumiem iekšējā tirgū* un Brīvas pakalpojumu sniegšanas likuma 15.pantā septītajā daļā noteiktajam. |
| Cita informācija | Nav |

|  |
| --- |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Patentu valde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas vai institucionālo struktūru.Saistībā ar Projekta izpildi nav nepieciešams veidot jaunas, likvidēt vai reorganizēt esošas institūcijas.Projekta izpilde tiks nodrošināta Patentu valdes pieejamo cilvēkresursu ietvaros. |
| 3. | Cita informācija | Nav. |

Ministru prezidents A. K. Kariņš

Guobis 67099647

Janis.Guobis@lrpv.gov.lv